คือเวลาเดินแล้วลงน้ำหนัก ข้อสะโพก ขยับมันจะกึบๆ ขยับไปมาเหมือนมันดีดครับ ถ้ายกของหนักๆจะปวดมากครับปวดเหมือนมีเขมมาทิ้มจึกๆเต็มไปหมด พอรู้ไหมครับคืออาการอะไรแล้ววิธีแก้ ตอนเดินให้คนอื่นเอามือจับตรงข้อสะโพกแล้วมันจะดีดซ้ายขวาๆเลยครับ
สวัสดีค่ะ การวินิจฉัยที่เป็นไปได้1.ข้อสะโพกอักเสบจากการใช้งาน2.ข้อสะโพกหลุด แต่มักจะไม่เกิดถ้าไม่มีอุบัติเหตุนำมาก่อน3.กล้ามเนื้อและเส้นประสาทที่อยู่รอบข้อสะโพกมีการอักเสบอาจต้องใช้การตรวจร่างกายบริเวณข้อสะโพกร่วมด้วย เพื่อให้ได้การวินิจฉัยที่แน่นอนค่ะการดูแลตัวเองเบื้องต้น หลีกเลี่ยงการใช้งานหนักๆที่ข้อสะโพก เช่นการขึ้นลงบันไดมากๆ การยกของหนัก การเตะ หรือการยกขาสูง รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการปวด ลดการอักเสบควรสังเกตอาการว่าข้อสะโพกมีอาการปวด บวม แดง ร้อน ร่วมกับมีไข้ร่วมด้วยหรือไม่ ซึ่งเป็นอาการบ่งบอกว่าอาจมีการติดเชื้อในข้อ ต้องรีบไปพบแพทย์ ถ้าปวดมากจนเดินไม่ได้ หรือสังเกตเห็นข้อสะโพกผิดรูปอย่างชัดเจน อาจจะเกิดจากข้อเคลื่อนหลุดดังที่ได้กล่าวไปแล้ว ก็ควรรีบไปพบแพทย์เช่นกัน สามารถไปพบศัลยแพทย์โรคกระดูกและข้อได้ค่ะ